 Jọshụa 6  E mechisiri ọnụ ụzọ ámá Jeriko ike nihi ụmụ Izrel, ọ dịghị onye na-apụ apụ, ọ dịghịkwa onye na-abata abata.Jehova wee sị Jọshụa: Lee, enyefewo m Jeriko na eze ya, na ndị dimkpa bụ dike, naka gị.Unu niile bụ ndị ikom na-aga agha ga-aga obodo ahụ gburugburu. Unu ga-aga obodo ahụ gburugburu otu ugboro. Otú ahụ ka ị ga-eme ụbọchị isii.Ndị nchụàjà asaa ga-eji opi asaa e ji mpi ebule mee, na-aga nihu Igbe ahụ. Nụbọchị nke asaa, unu ga-aga obodo ahụ gburugburu ugboro asaa, ndị nchụàjà ahụ ga na-afụkwa opi ndị ahụ.Ọ ga-erukwa na mgbe ha fụrụ opi asaa ahụ e ji mpi ebule mee, mgbe unu nụrụ ụda opi ahụ, ndị agha niile ga-eji oké olu tie mkpu agha; mgbidi obodo ahụ ga-adaru ala, ndị agha ahụ ga-agbagokwa, onye ọ bụla ga-aga nebe o chere ihu.Jọshụa nwa Nọn wee kpọọ ndị nchụàjà, sị ha: Burunụ igbe ọgbụgba ndụ, ndị nchụàjà asaa ga-eji opi asaa e ji mpi ebule mee na-aga nihu igbe Jehova.O wee gwa ndị agha ahụ, sị: Gaferenụ ma gaa obodo ahụ gburugburu, ndị agha ndị jikeere agha ga na-aga nihu igbe Jehova.O wee dị nnọọ ka Jọshụa gwara ndị agha ahụ; ndị nchụàjà asaa ndị ji opi asaa e ji mpi ebule mee, bụ ndị nọ na-aga nihu Jehova wee gafere fụọ opi ndị ahụ, igbe ọgbụgba ndụ Jehova sokwa ha nazụ.Ndị agha ahụ jikeere agha nọ na-aga nihu ndị nchụàjà ahụ bụ ndị na-afụ opi, ebe ndị na-ekpere ha azụ so Igbe ahụ nazụ, na-afụ opi.Jọshụa nyere ụmụ Izrel iwu, sị: Unu etila mkpu, unu emekwala ka a nụ olu unu, okwu ọ bụla agaghịkwa esi nọnụ unu pụta ruo ụbọchị m ga-asị unu, Tienụ mkpu! Mgbe ahụ, unu ga-eti mkpu.O wee mee ka e buru igbe Jehova gaa obodo ahụ gburugburu, ee, gaa ya gburugburu otu ugboro, e mesịa, ha gara nebe ha mara ụlọikwuu wee rahụ nebe ahụ ha mara ụlọikwuu.Jọshụa wee bilie nisi ụtụtụ, ndị nchụàjà wee buru igbe Jehova,ndị nchụàjà asaa ahụ, bụ ndị ji opi asaa e ji mpi ebule mee, nọ na-afụ opi na-aga, ndị agha ndị jikeere agha nọkwa na-aga nihu ha, ebe ndị na-ekpere ha azụ so igbe Jehova nazụ, na-afụ opi.Ha wee gaa obodo ahụ gburugburu otu ugboro nụbọchị nke abụọ wee laghachi nebe ha mara ụlọikwuu. Otú ahụ ka ha mere ruo ụbọchị isii.O wee ruo nụbọchị nke asaa, ha biliri nisi ụtụtụ ozugbo chi bọrọ, wee gaa obodo ahụ gburugburu otú ha na-eme, ugboro asaa. Naanị nụbọchị ahụ ka ha gara obodo ahụ gburugburu ugboro asaa.O wee ruo na nke ugboro asaa ya, ndị nchụàjà ahụ fụrụ opi, Jọshụa wee sị ndị agha ahụ: Tienụ mkpu; nihi na Jehova enyefewo unu obodo a.Obodo a ga-abụkwa ihe a ga-ebibi ebibi; ya na ihe niile dị nime ya bụ nke Jehova. Naanị Rehab nwaanyị akwụna ahụ ga-adị ndụ, ya na ndị niile ya na ha nọ nụlọ, nihi na o zoro ndị ozi ahụ anyị zipụrụ.Ma unu emetụkwala ihe a ga-ebibi ebibi aka, ka ọ ghara ịgụ unu agụụ, unu ewee were ụfọdụ nime ihe ndị a ga-ebibi ebibi ma mee ka ụmụ Izrel bụrụ ihe a ga-ebibi ebibi, wetakwara ya nsogbu.Ma, ọlaọcha niile na ọlaedo na arịa ọla kọpa na ígwè bụ ihe dị nsọ nye Jehova. Ọ bụ nebe a na-edebe akụ Jehova ka a ga-ebuba ya.Ndị Izrel wee tie mkpu mgbe ha fụrụ opi. O wee ruo na ozugbo ha nụrụ ụda opi, ndị mmadụ malitekwa iti oké mkpu agha, mgbidi ahụ daruru ala. Ha wee banye nobodo ahụ, onye ọ bụla nebe o chere ihu, wee weghara obodo ahụ.Ha wee jiri ihu mma agha gbuo ihe niile nọ nobodo ahụ, ma nwoke ma nwaanyị, ma nwa okorobịa ma agadi nwoke nakwa ehi na atụrụ na ịnyịnya ibu.Jọshụa wee gwa ndị ikom abụọ ahụ gara ledo ala ahụ, sị: Banyenụ nụlọ nwaanyị ahụ, bụ nwaanyị akwụna, kpọpụta nwaanyị ahụ na ndị niile bụ nke ya nebe ahụ, dị nnọọ ka unu ṅụụrụ ya iyi.Ụmụ okorobịa ahụ, bụ ndị gara ledo ala ahụ, wee banye kpọpụta Rehab na nna ya na nne ya na ụmụnne ya na ndị niile bụ nke ya, ee, ha kpọpụtara ndị ikwu ya niile; ha wee mee ka ha nọrọ ná mpụga ebe Izrel mara ụlọikwuu.Ha wee gbaa obodo ahụ na ihe niile dị na ya ọkụ. Naanị ọlaọcha na ọlaedo na arịa ọla kọpa na ígwè ka ha debere nebe a na-edebe akụ nụlọ Jehova.Rehab bụ nwaanyị akwụna na ezinụlọ nna ya na ndị niile bụ nke ya ka Jọshụa hapụrụ ndụ; o wee biri netiti Izrel ruo taa, nihi na o zoro ndị ozi Jọshụa zipụrụ iledo Jeriko.Jọshụa wee kwupụta ọbụbụ ọnụ noge ahụ, sị: Ka onye ga-ebili wuo obodo a, bụ Jeriko, bụrụ onye a bụrụ ọnụ nihu Jehova. Ka ịtọ ntọala ya rie isi ọkpara ya, ka itinye ibo ụzọ ya riekwa isi ọdụdụ nwa ya.Jehova wee nọnyere Jọshụa, o wee na-ede ude nụwa dum. 